CELEX: 32007R1186
Language: mt
Date: 2007-10-10 00:00:00
Title: Regolament tal-Kummissjoni (KE) Nru 1186/2007 ta’ l- 10 ta’ Ottubru 2007 li jemenda l-Anness I għar-Regolament tal-Kunsill (KE) Nru 1788/2003 li jistabbilixxi taxxa fis-settur tal-ħalib u l-prodotti mill-ħalib fir-rigward tad-distinzjoni bejn bejgħ dirett u konsenji għar-Rumanija u l-Bulgarija

11.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 265/22
            
         REGOLAMENT TAL-KUMMISSJONI (KE) Nru 1186/2007
   ta’ l-10 ta’ Ottubru 2007
   li jemenda l-Anness I għar-Regolament tal-Kunsill (KE) Nru 1788/2003 li jistabbilixxi taxxa fis-settur tal-ħalib u l-prodotti mill-ħalib fir-rigward tad-distinzjoni bejn bejgħ dirett u konsenji għar-Rumanija u l-Bulgarija
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1788/2003 tad-29 ta' Settembru 2003 li jistabbilixxi taxxa fis-settur tal-ħalib u l-prodotti mill-ħalib (1), u b'mod partikolari s-sitt subparagrafu ta’ l-Artikolu 6(1) tiegħu,
   Billi:
   
               (1)
            
            
               Skond l-Artikolu 6(1) tar-Regolament (KE) Nru 1788/2003, ir-Rumanija u l-Bulgarija bagħtu lill-Kummissjoni ċ-ċifri dwar konsenji u bejgħ dirett għall-2006.
            
         
               (2)
            
            
               Skond dawk iċ-ċifri u wara l-eżami li sar mill-Kummissjoni, huwa xieraq li d-distinzjoni bejn konsenji u bejgħ dirett tkun aġġustata kif stipulat fil-punt (f) tat-tabella ta’ l-Anness I għar-Regolament (KE) Nru 1788/2003 għar-Rumanija u l-Bulgarija.
            
         
               (3)
            
            
               Ir-Regolament (KE) Nru 1788/2003 għandu għalhekk jiġi emendat kif meħtieġ.
            
         
               (4)
            
            
               Il-miżuri provduti f'dan ir-Regolament huma skond l-opinjoni tal-Kumitat ta' Ġestjoni għall-Ħalib u l-Prodotti tal-Ħalib,
            
         ADOTTAT DAN IR-REGOLAMENT:
   Artikolu 1
   Fil-punt (f) ta’ l-Anness I tar-Regolament (KE) Nru 1788/2003, it-tabella hija emendata kif ġej:
   
               (1)
            
            
               ir-ringiela għall-Bulgarija għandha tinbidel b’dan li ġej:
               
                            
                        
                        
                           Kwantitajiet ta' referenza għall-konsenji, tunnellati
                        
                        
                           Kwantitajiet ta' referenza għall-bejgħ dirett, tunnellati
                        
                     
                           “Il-Bulgarija
                        
                        
                           889 000 
                        
                        
                           90 000 ”
                        
                     
         
               (2)
            
            
               ir-ringiela għar-Rumanija għandha tinbidel b’dan li ġej:
               
                            
                        
                        
                           Kwantitajiet ta' referenza għall-konsenji, tunnellati
                        
                        
                           Kwantitajiet ta' referenza għall-bejgħ dirett, tunnellati
                        
                     
                           “Ir-Rumanija
                        
                        
                           1 251 000 
                        
                        
                           1 806 000 ”
                        
                     
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 10 ta’ Ottubru 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 270, 21.10.2003, p. 123. Ir-Regolament kif emendat l-aħħar bir-Regolament tal-Kummissjoni (KE) Nru 336/2007 (ĠU L 88, 29.3.2007, p. 43).